ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 178.90 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 54,118 கொவிட் சிகிச்சை பெறுபவர்கள் 0.13%ஆக உள்ளனர்.
குணமடைந்தோர் விகிதம் தற்போது 98.68%சதவீதம்
கடந்த 24 மணி நேரத்தில் 9,620 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,23,98,095 என அதிகரித்துள்ளது.
கடந்த 24 மணி நேரத்தில் 4,362 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.71 சதவீதம் ஆகும்
வாராந்திர பாதிப்பு விகிதம் 0.73 சதவீதம் ஆகும்
இதுவரை மொத்தம் 77.34 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 6,12,926 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803456
விவசாயத்துறை அமைச்சகம்
ரபி 2022-23-க்கான பருப்பு வகைகள் மற்றும் எண்ணெய் வித்துக்களின் விதை பைகளை விநியோகம் செய்வதன் மூலம் பருப்பு வகைகள் மற்றும் எண்ணெய் வித்துக்களின் உற்பத்தியை அதிகரிக்க மத்திய அரசு சரியான நேரத்தில் நடவடிக்கை எடுக்கிறது
விதை என்பது பயிர்களின் உற்பத்தித் திறனை 20 முதல் 25 சதவீதம் வரை அதிகரிக்கும் திறன் கொண்ட முழுமையான தொழில்நுட்பம். நல்ல விதைகள் கிடைப்பது உற்பத்தி மற்றும் உற்பத்தித் திறனை அதிகரிப்பதால், விவசாயிகளுக்கு நல்ல வருமானம் கிடைக்கிறது. மேலும், ஒட்டுமொத்த விவசாய சூழல் அமைப்பு மற்றும் நாட்டின் பொருளாதாரம் உயரும். சில மாநிலங்களில் முறையற்ற மழைப்பொழிவு அல்லது மழை பற்றாக்குறை காரணமாக, ராபி பயிர்களை குறிப்பாக பருப்பு வகைகள் மற்றும் எண்ணெய் வித்துக்களை முன்கூட்டியே விதைக்க வேண்டிய சூழலை உருவாக்கியுள்ளது.
ரபி 2022-23-க்கான வழக்கமான விநியோகத்தை தவிர, மழைப்பற்றாக்குறை உள்ள மாநிலங்களை குறி வைத்து, பருப்பு வகைகள் மற்றும் எண்ணெய் வித்துக்களின் விதைப்பைகளை அரசாங்கம் வழங்கி வருகிறது. தேசிய விதைகள் கழகம், தேசிய வேளாண் கூட்டுறவு சந்தைப்படுத்தல் கூட்டமைப்பு நிறுவனம் ஆகியவற்றால் மத்திய முகமைகளால் விதைப்பைகள் வழங்கப்படுகின்றன. மேலும், இந்திய அரசாங்கத்தின் தேசிய உணவுப் பாதுகாப்பு இயக்கத்தின் மூலம் நிதியுதவியை பெறுகின்றன.
புதிதாக வெளியிடப்பட்ட உயர் விளைச்சல் ரகங்களின் விதைகளை பின்வரும் நோக்கங்களுக்காக விவசாயிகளுக்கு விநியோகிப்பதற்கான விதைப்பை திட்டத்துக்கு அரசாங்கம் ஒப்புதல் அளித்துள்ளது.
- உற்பத்தி மற்றும் உற்பத்தித் திறனை அதிகரிக்க விவசாயிகளிடையே சமீபத்திய பயிர் வகைகளை பிரபலப்படுத்துதல்
- 2022-ஆம் ஆண்டில் ரபி பருவக் காலத்தில் மழை குறைவாக பெய்த மாநிலங்களான உத்தரப்பிரதேசம், ஜார்க்கண்ட், மத்தியப் பிரதேசம், மேற்கு வங்கம் போன்ற மாநிலங்களுக்கு பருப்பு வகைகள் மற்றும் எண்ணெய் வித்துக்களை விநியோகித்தல்
- மகாராஷ்டிராவின் விதர்பா பகுதியில் பாரம்பரியமற்ற ராப் சீட்ஸ் மற்றும் கடுகு உற்பத்திக் கொண்ட பகுதிகளை உள்ளடக்கியது
- தமிழ்நாடு, ஆந்திரப் பிரதேசம், தெலங்கானா, மற்றும் கர்நாடகா போன்ற தென்மாநிலங்களுக்கு நிலக்கடலைக்காக பெரிய ரபி எண்ணெய் வித்துக்களையும், உத்தரப் பிரதேசம், மத்தியப் பிரதேசம், பீகார், மற்றும் ராஜஸ்தான் போன்ற மாநிலங்களுக்கு சிறிய எண்ணெய் வித்துக்களையும், மகாராஷ்டிரா, கர்நாடகா மற்றும் தெலங்கானா மாநிலங்களுக்கு குங்குமப்பூவையும் விநியோகம் செய்வது
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861495
பாதுகாப்பு அமைச்சகம்
பீரங்கி எதிர்ப்பு வழிகாட்டு ஏவுகணை ‘ஹெலினா’ வெற்றிகரமாக பரிசோதிக்கப்பட்டது
பீரங்கி எதிர்ப்பு வழிகாட்டு ஏவுகணை ‘ஹெலினா’, உள்நாட்டிலேயே தயாரிக்கப்பட்ட ஹெலிகாப்டரிலிருந்து ஏப்ரல் 11, 2022 அன்று செலுத்தப்பட்டு, மிக உயரத்தில் வெற்றிகரமாக பரிசோதிக்கப்பட்டது. இந்த சோதனையை பாதுகாப்பு ஆராய்ச்சி மற்றும் மேம்பாட்டு நிறுவனம் , இந்திய ராணுவம் மற்றும் இந்திய விமானப்படை ஆகியவை கூட்டாக மேற்கொண்டன. பயனாளர் சரிபார்ப்பு ஒத்திகையின் ஒரு பகுதியாக இந்த சோதனை மேற்கொள்ளப்பட்டது. அதிநவீன இலகு ரக ஹெலிகாப்டரிலிருந்து இந்த சோதனை நடத்தப்பட்டதுடன், அந்த ஏவுகணை அதன் பீரங்கி இலக்கை துல்லியமாக தாக்கியது. இந்த ஏவுகணை உலகிலேயே மிக நவீனமான பீரங்கி எதிர்ப்பு சாதனங்களில் ஒன்று என்பது குறிப்பிடத்தக்கது.
இந்த சாதனையை நிகழ்த்திய விஞ்ஞானிகள் மற்றும் இந்திய ராணுவத்திற்கு பாதுகாப்பு அமைச்சர் திரு.ராஜ்நாத் சிங், டிஆர்டிஓ நிறுவனத் தலைவர் டாக்டர் சதீஷ் ரெட்டி ஆகியோர் பாராட்டுத் தெரிவித்துள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815644
உள்துறை அமைச்சகம்
e-FRRO திட்டத்தை மத்திய உள்துறை அமைச்சர் தொடங்கி வைத்தார்
இந்தியாவுக்கு வரும் வெளிநாட்டினருக்கு விசா தொடர்பான சேவைகளை ஆன்லைன் மூலம் சிறப்பாக இது அளிக்கும் – திரு. ராஜ்நாத் சிங்
மத்திய உள்துறை அமைச்சர் திரு.ராஜ்நாத் சிங், புதுதில்லியில் நடைபெற்ற நிகழ்ச்சி ஒன்றில், வலைதளம் சார்ந்த ‘e-FRRO’  என்னும் நடைமுறையைத் தொடங்கிவைத்தார். நிகழ்ச்சியில் பேசிய திரு.ராஜ்நாத் சிங், இந்தியாவுக்கு வருகைதரும் வெளிநாட்டினருக்கு விரைவாகவும், சிறப்பாகவும் சேவை அளிப்பதற்காக உள்துறை அமைச்சகம் மேற்கொண்ட தொடர்முயற்சியின் பலன் இது என்று கூறினார். இதன் மூலம் இந்தியாவுக்கு வரும் வெளிநாட்டினர் இங்குத் தங்கியிருக்கும்போது மகிழ்ச்சிகரமான அனுபவத்தைப் பெறமுடியும் என்று அவர் தெரிவித்தார்.
வெளிநாட்டினருக்கு விசா தொடர்பான சேவைகளை அளிக்க, ஒருங்கிணைக்கப்பட்ட, வெளிப்படையான ஆன்லைன் தளம் தேவை என்பதை நோக்கமாகக் கொண்டு இந்த ‘e-FRRO’ திட்டம் வகுக்கப்பட்டதாக அவர் கூறினார். இதன் மூலம், முகமற்ற, ரொக்கமற்ற, காகிதமற்ற சேவைகளை நட்புறவு அனுபவத்துடன் வெளிநாட்டினருக்கு வழங்க முடியும் என ராஜ்நாத் சிங் தெரிவித்தார்.
இந்தியாவுக்கு வருகைத் தந்து தங்கும் வெளிநாட்டவர்களுக்குச் சுலபமான சேவை வழங்குவதில் மிகப்பெரிய முன்னேற்றத்தை இந்த ‘e-FRRO’ திட்டம் அளிக்கும். இந்தப் புதியத் திட்டத்தின் மூலம், வெளிநாட்டவர்கள் 27 வகையான விசா மற்றும் குடியேற்றம் தொடர்பான சேவைகளை இந்தியாவில் பெறவும் அவர்கள் தங்குமிடத்தில் வசதிகளைப் பெறுவதற்கும் இது உதவும். இந்த மின்னணு முறையைப் பயன்படுத்தி, நேரில் ஆஜராகாமல் மின்னஞ்சல் மற்றும் அஞ்சல் மூலம் ஆன்லைன் வழியாக விண்ணப்பித்துச் சேவைகளைப் பெறலாம்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
----
(Visitor Counter : 173
சிறப்பு சேவைகள் மற்றும் கட்டுரைகள்
நாணயம் மற்றும் பணநோட்டுப் பரிமாற்ற விழா: ஜி20 மக்கள் பங்கேற்பு நிகழ்வின் பகுதியாக இந்திய ரிசர்வ் வங்கி நடத்தியது
ஜி20 மக்கள் பங்கேற்பு நிகழ்வின் ஒரு பகுதியாக சென்னையில் உள்ள இந்திய ரிசர்வ் வங்கியால், திருநெல்வேலியில் உள்ள பாரத ஸ்டேட் வங்கி கிளையில் நாணயம் மற்றும் பணநோட்டுப் பரிமாற்ற விழா நடத்தப்பட்டது.
2023 ஜூன் 12 அன்று நடைபெற்ற இந்த விழாவை இந்திய ரிசர்வ் வங்கியின் பொது மேலாளர் திரு டி கிரண் குமார் தொடங்கிவைத்தார். இந்திய ரிசர்வ் வங்கியின் தூய்மையான பணநோட்டு அமலாக்க குறிக்கோளின் படி நடத்தப்பட்ட இந்த நிகழ்வில் பல்வேறு மதிப்பில் உள்ள நாணயங்கள் மற்றும் பணநோட்டுகள் பொதுமக்களுக்கு வழங்கப்பட்டன.
இந்த விழாவின் போது அழுக்கேறிய மற்றும் கிழிந்த பணநோட்டுகள் வங்கிக்கிளை மூலம் மாற்றி வழங்கப்பட்டன. இந்த விழாவில் நூற்றுக்கும் அதிகமான வாடிக்கையாளர்கள் கலந்துகொண்டனர்.
ஜி20 வணிக நடைமுறை பற்றி பரவலான பிரச்சாரத்தை மேற்கொள்ளும் வகையில் பொதுமக்களுக்கு தொப்பிகளும் டி-சர்ட்களும் விநியோகிக்கப்பட்டன.
பிரதமர் அலுவலகம்
உலக சாம்பியன்ஷிப் போட்டியின் ஆண்கள் ஈட்டி எறிதல் பிரிவில் வெள்ளிப் பதக்கம் வென்ற நீரஜ் சோப்ராவிற்கு பிரதமர் வாழ்த்து
உலக சாம்பியன்ஷிப் போட்டியின் ஆண்கள் ஈட்டி எறிதல் பிரிவில் வெள்ளிப் பதக்கம் வென்ற நீரஜ் சோப்ராவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
இந்திய விளையாட்டு ஆணையகத்தின் ட்விட்டர் பதிவிற்கு பதில் அளித்த பிரதமர் கூறியதாவது:
“நமது தனித்துவம் வாய்ந்த விளையாட்டு வீரர்களுள் ஒருவரது மிகச்சிறந்த சாதனை!
உலக சாம்பியன்ஷிப் #WorldChampionships போட்டிகளில் வரலாற்று சிறப்புமிக்க வெள்ளிப் பதக்கம் வென்ற நீரஜ் சோப்ராவிற்கு @Neeraj_chopra1 வாழ்த்துகள். இந்திய விளையாட்டுத் துறைக்கு இது ஒரு சிறப்பான தருணம். நீரஜ்ஜின் எதிர்கால முயற்சிகளுக்கு நல்வாழ்த்துகள்.”
(
குடியரசுத் தலைவர் செயலகம்
திரு வி.வி.கிரிக்கு அவரது பிறந்த நாளில், குடியரசுத் தலைவர் மரியாதை
முன்னாள் குடியரசுத் தலைவர் திரு வி.வி.கிரியின் பிறந்தநாளில், அவருக்கு குடியரசுத் தலைவர் திரு ராம்நாத் கோவிந்த், குடியரசுத் தலைவர் மாளிகையில் இன்று  மரியாதை செலுத்தினார். திரு வி.வி.கிரியின் உருவப்படத்துக்கு குடியரசுத் தலைவர் மற்றும் குடியரசுத் தலைவர் மாளிகை அதிகாரிகள் மலர் தூவி மரியாதை செலுத்தினா்.
ஆயுஷ்
தோல் நோய்களை குணப்படுத்தும் ஆற்றல் கொண்ட ஹோமியோபதி
தோல் தொடர்பான வைரஸ் நோய்களின் பாதிப்புகளை குணப்படுத்துவதில் ஹோமியோபதி அதியங்களை நிகழ்த்துவதாக பல சான்றுகள் அளிக்கப்பட்டுள்ளன. அண்மையில் ஷில்லாங்கில் உள்ள வடகிழக்கு ஆயுர்வேதா மற்றும் ஹோமியோபதி மையத்தின் ஆராய்ச்சி இதழான ஆயுஹாம் வாயிலாக வெளியிடப்பட்ட ஒரு ஆய்வில் இந்த விவரம் விளக்கப்பட்டுள்ளது. கொல்கத்தாவில் உள்ள தேசிய ஹோமியோபதி மையத்தின் பட்டமேற்படிப்பு பயிற்சியாளர் கவுசிக் பஹார் உடன் இணைந்து கல்கத்தா ஹோமியோபதி மருத்துவக் கல்லூரி& மருத்துவமனையின் மருத்துவ பயிற்சித் துறையின் பட்டமேற்படிப்பு பயிற்சியாளர் மகாகஸ் மண்டல் மற்றும் ஆர்கானன் மருத்துவத்துறையின் ரீடர் சங்கீதா சாஹா ஆகியோரால் இந்த ஆய்வு கட்டுரை எழுதப்பட்டுள்ளது.
ஐந்து வெவ்வேறு விதமான தோல் நோய்களால் பாதிக்கப்பட்ட ஐந்து நோயாளிகளுக்கு ஹோமியோபதி முறையில் சிகிச்சை அளிக்கப்பட்டபோது குறிப்பிட்டத்தக்க பலன் கிடைத்தது. அதன் வாயிலாக, இது போன்ற தோல் குறைபாடுகளில் ஹோமியோபதி மருந்து நேர்மறையான விளவை ஏற்படுத்துகிறது என்பதை உறுதிப்படுத்துவதற்கு இது ஊக்கம் அளிப்பதாக இருக்கிறது.
இந்தியாவில் மட்டுமின்றி, உலகம் முழுவதும் அனைத்து வயதினரையும் பாதிக்கும் உடல்நல பிரச்னை என்றவகையில் அடிக்கடி மற்றும் பல முறை தோல் நோய் ஏற்படுகிறது. உலகம் முழுவதும், உயிரிழப்பை ஏற்படுத்தாத நோய்களால் ஏற்படும் சுமைக்களுக்கான காரணியில் தோல்நோய் நான்காவது இடம் வகிக்கிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663640
இளைஞர் நலன் மற்றும் விளையாட்டு அமைச்சகம்
உடல் நலனுக்கு முக்கியத்துவம் அளிக்குமாறு நாட்டு மக்களுக்கு மத்திய அமைச்சர் திரு கிரண் ரிஜிஜூ வேண்டுகோள்
உடல் வலிமை மிக்க நாடாக இந்தியாவை மாற்றுவதற்கு பிரதமர் திரு நரேந்திர மோடி விடுத்த அறைகூவலை வலுப்படுத்தும் விதத்தில், உடல் நலனுக்கு முக்கியத்துவம் அளிக்குமாறு நாட்டு மக்களுக்கு மத்திய விளையாட்டுத்துறை அமைச்சர் திரு கிரண் ரிஜிஜூ வேண்டுகோள் விடுத்துள்ளார்.
தமது உடற்பயிற்சி காணொளியை 2020 டிசம்பர் 22 அன்று சமூக வலைதளப் பக்கத்தில் பகிர்ந்துள்ள திரு ரிஜிஜூ, மக்களையும் அவ்வாறு செய்யுமாறு கோரிக்கை வைத்துள்ளார்.
"புதிய இந்தியாவை உடல் வலிமை மிக்க இந்தியாவாக மாற்றுவதற்கான பிரதமரின் லட்சியத்தில் பல லட்சக்கணக்கானோர் இணைந்துள்ளனர். ஃபிட் இந்தியா இயக்கத்தை நாமும் வலுப்படுத்துவோம்," என்று அமைச்சர் கூறியுள்ளார்.
இது குறித்து தமது டிவிட்டர் பக்கத்தில் மேலும் பதிவிட்டுள்ள அவர், "உங்களுடைய உடற்பயிற்சி காணொலிகளை என்னுடன் பகிர்ந்து கொள்ளுங்கள். நாம் அனைவரும் இணைந்து உடல் வலிமை மிகுந்த ஆரோக்கியமான தேசத்தை உருவாக்குவோம்," என்று கூறியுள்ளார்.
ஒரு நாளைக்கு அரை மணி நேரம் உடற்பயிற்சி செய்யுமாறு பிரதமர் திரு நரேந்திர மோடி மக்கள் அனைவருக்கும் விடுத்த அழைப்பு சர்வதேச சுகாதார நிறுவனத்தின் பாராட்டை பெற்றுள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1682735
------
(Visitor Counter : 71
தேர்தல் ஆணையம்
தலைமை தேர்தல் அலுவலர்களின் காணொலி மாநாட்டை இந்திய தேர்தல் ஆணையம் நடத்தியது
அனைத்து மாநிலங்கள் மற்றும் யூனியன் பிரதேசங்களின் தலைமை தேர்தல் அதிகாரிகளின் காணொலி மாநாட்டை இந்திய தேர்தல் ஆணையம் இன்று நடத்தியது. சுமூகமான, செயல்திறன் மிக்க, வாக்காளர்களுக்கு நட்பான சேவைகள், வாக்காளர் பட்டியலின் சரிபார்ப்பு, தகவல் தொழிநுட்ப செயலிகளின் ஒருங்கிணைப்பு, விரிவான வாக்காளர் தொடர்பு திட்டம், ஊடகம் & தகவல் தொடர்பு யுக்தி, செலவு கண்காணிப்பு, சட்ட விஷயங்கள், வாக்கு இயந்திரம் மற்றூம் விவிபாட் சேமிப்பு தொடர்பான உள்கட்டமைப்பு மற்றும் பயிற்சி & திறன் வளர்த்தலின் மீது இக்கூட்டத்தின் போது கவனம் செலுத்தப்பட்டது.
தலைமை தேர்தல் அதிகாரிகளிடையே உரையாற்றிய தலைமை தேர்தல் ஆணையர் திரு சுஷில் சந்திரா, வாக்காளர் தொடர்பான சேவைகளை துரிதமாகவும், சிறப்பான முறையிலும் முன்னுரிமை அடிப்படையில் வழங்குவதற்கான பின்னணி அமைப்புகளுக்கு புத்தாக்கம் அளிப்பதற்கு இத்தகைய ஆய்வு கூட்டங்கள் அவ்வப்பொது நடத்தப்படுவது அவசியம் என்றார். தலைமை தேர்தல் அதிகாரிகளுக்கான ஆய்வு கூட்டங்கள் முறைப்படுத்தப்பட்டு அடிக்கடி நடத்தப்படும் என்று அவர் மேலும் கூறினார்.
வாக்களிக்க வராத வாக்காளர்களுக்கான கைபேசி செயலிகள், குற்ற செயல்கள் தடுப்பு மற்றும் தேர்தல் மற்றும் காவல் அலுவலர்களின் நியமனம் உள்ளிட்டவற்றில் தாங்கள் பின்பற்றிய சிறந்த நடைமுறைகளை விரிவிபடுத்தல்/ஒருங்கிணைத்தலுக்கான வழிகள் குறித்து சமீபத்தில் தேர்தல் நடைபெற்ற மாநிலங்களின் தலைமை தேர்தல் அதிகாரிகள் ஆலோசனை தெரிவிக்க வேண்டும் என்று தேர்தல் ஆணையர் திரு ராஜிவ் குமார் கேட்டுக்கொண்டார்.
தலைமை தேர்தல் அதிகாரிகளின் ஆக்கப்பூர்வ ஆலோசனைகளுக்காக அவர்களை பாராட்டிய தேர்தல் ஆணையர் திரு அனூப் சந்திர பாண்டே, மனிதவளம், உள்கட்டமைப்பு ஆகியவற்றில் உள்ள குறைகளை நிரப்புவதற்கும், தகவல் தொடர்பு மற்றும் விழிப்புணர்வு நடவடிக்கைகளை திட்டமிடுவதற்கும், மாநிலங்களின் தேவைகளுக்கு ஏற்ப பயிற்சி மற்றும் திறன் வளர்த்தலை மேம்படுத்துவதற்கும் தேர்தல் நடைபெறாத காலகட்டத்தை தலைமை தேர்தல் அதிகாரிகள் பயன்படுத்திக் கொள்ள வேண்டும் என்று கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727296
-----
(Visitor Counter : 174
சமூக நிதி மற்றும் அதிகாரமளித்தல் அமைச்சகம்
இந்திய சைகை மொழி அகராதியின் 3ம் பதிப்பு: மத்திய அமைச்சர் திரு தவார்சந்த் கெலாட் வெளியீடு
இந்திய சைகை மொழி அகராதியின் 3ம் பதிப்பை மத்திய சமூக நீதி மற்றும் அதிகாரமளித்தல் துறை அமைச்சர் திரு தவார்சந்த் கெலாட் காணொலி மூலம் நாளை, 2021 பிப்ரவரி 17ம் தேதி வெளியிடுகிறார். இதில் ஏற்கனவே உள்ள 6,000 விதிமுறைகளுடன், 10,000 விதிமுறைகள் உள்ளன. சமூக நீதி மற்றும் அதிகாரமளித்தல் துறை இணையமைச்சர்கள் திரு கிரிஷன் பால் குர்ஜார், திரு ராமதாஸ் அதவாலே, திரு ரத்தன் லால் கட்டாரியா ஆகியோர் சிறப்பு விருந்தினர்களாக கலந்து கொள்கின்றனர். இந்நிகழ்ச்சி கீழ்கண்ட இணைப்பில் நேரடியாக ஒளிபரப்பப்படும். https://webcast.gov.in/msje/
இந்த அகராதியை, இந்திய சைகை மொழி ஆராய்ச்சி மற்றும் பயிற்சி மையம்  கொண்டு வந்துள்ளது. இது சமூக நீதி மற்றும் அதிகாரம் அளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கான அதிகாரம் அளித்தல் துறையின் தன்னாட்சி அமைப்பு.
இந்திய சைகை மொழி அகராதியின் 3ம் பதிப்பில், அன்றாட பயன்பாட்டில் உள்ள முறைகள், கல்வி, சட்டம், நிர்வாகம், மருத்துவம், வேளாண் துறை தொடர்புடைய 10,000 விதிமுறைகள் உள்ளன. நாட்டின் பல்வேறு பகுதிகளில் பயன்படுத்தப்படும் பிராந்திய சைகைகளும் இந்த அகராதியில் உள்ளன.
பிரதமர் அலுவலகம்
செக் குடியரசின் பிரதமராக நியமிக்கப்பட்டுள்ள மேன்மை தங்கிய பீட்டர் ஃபியாலாவுக்குப் பிரதமர் வாழ்த்துத் தெரிவித்துள்ளார்
புதுதில்லி, நவம்பர் 28, 2021
செக் குடியரசின் பிரதமராக நியமிக்கப்பட்டுள்ள மேன்மை தங்கிய பீட்டர் ஃபியாலாவுக்குப் பிரதமர் திரு.நரேந்திர மோடி வாழ்த்துத் தெரிவித்துள்ளார்.
பிரதமர் டுவிட்டர் செய்தியில் கூறியிருப்பதாவது;
“செக் குடியரசின் பிரதமராக நீங்கள், மேன்மை தங்கிய பீட்டர் ஃபியாலா, நியமிக்கப்பட்டிருப்பதற்கு வாழ்த்துகள். இந்தியா – செக் உறவுகளை மேலும் விரிவாக்க உங்களுடன் பணியாற்றுவதை நான் எதிர்நோக்கியிருக்கிறேன்”.
குடியரசுத் துணைத் தலைவர் செயலகம்
பாகுபாடுபார்த்தல், களங்கப்படுத்துதல் ஆகிவற்றை நாகரீக சமுதாயம் ஏற்றுக்கொள்ளாது .- குடியரசு துணைத்தலைவர்
தீனதயாள் மாற்றுத்திறனாளிகள் சகாஜ்ய திட்டத்தை தொடங்கிவைத்தார்
பாகுபாடுபார்ப்பதையும், களங்கம் கற்பிப்பதையும் நாகரீக சமுதாயத்தில் ஏற்றுக்கொள்ளமுடியாது என்றும் மாற்றுத்திறனாளிகள் கண்ணியத்துடன் வாழ அனைத்து உரிமைகளும் உண்டு என்றும் குடியரசு துணைத்தலைவர் வெங்கையநாயுடு, கூறினார். அசாம் மாநிலம், கவுகாத்தியில் சர்வதேச மாற்றுத்திறனாளிகள் தினத்தை முன்னிட்டு நடத்தப்பட்ட தீனதயாள் மாற்றுத்திறனாளிகள் சகாஜ்ய திட்டத்தினை தொடங்கிவைத்து பேசிய அவர் இதை தெரிவித்தார். இந்த விழாவில் அசாம் ஆளுநர் ஜகதிஷ் முக்கி, அசாம் முதலமைச்சர் சர்பானந்த சோனாவால் மற்றும் பலர் விழாவில் பங்கேற்றனர்.
ஐக்கியநாடுகள் கருத்துப்படி, ஊனம் என்ற நிலை அல்லது குறிப்பிடத்தக்க செயல்பாட்டு குறைபாடு உடையவர்கள் சமூகத்தில் மற்றவர்களுக்கு நிகரான வாழ்க்கைக்கு உரியவர்கள் என்று ஐக்கியநாடுகள் சபை கூறியிருப்பதாக தெரிவித்த குடியரசு துணைத்தலைவர், குறைபாடு என்பது உடல், மன, அறிவு, மூளைசார்ந்த வளர்ச்சி குறைபாடு அல்லது நோய்பாதிப்பால் ஏற்படும் குறைகளை கொண்டதாக இருக்கலாம் என்றும் அவர் கூறினார்.
மாற்றுத்திறனாளிகளை அனுதாபத்துடன் பார்ப்பதை கைவிட்டு, சமமான உணர்வுடன் பார்க்கவேண்டும் என்று கூறிய அவர், மாற்றுத்திறனாளிகள் கஷ்டப்படுவதை விரும்பவில்லை, அதேநேரத்தில் தங்களுக்குரிய மாற்றுத்திறனாளிக்கான வாய்ப்பை பயன்படுத்திக்கொள்ள விரும்புகிறார்கள் என்றார்.
அசாம் மாநிலத்தில் தீனதயாள் மாற்றுத்திறனாளிகள் சகாஜ்ய அச்னி திட்டத்தின் கீழ் மாற்றுத்திறனாளிகள் மருத்துவ சிகிச்சை உதவியாக ஒருமுறை மட்டும் 5 ஆயிரம் ரூபாயை மாநில அரசு வழங்குகிறது என்று கூறிய துணை குடியரசு தலைவர், இந்த திட்டத்திற்காக 250 கோடி ருபயை ஒதுக்கியுள்ளது என்றார். இத்திட்டடத்தின் கீழ் மொத்தம் 4 லட்சத்து 50ஆயிரம் மாற்றுத்திறனாளிகள் பயன் அடைகிறார்கள் என்றும் அவர் கூறினார்.
அசாம் ஊழியர்களுக்கான பிரணாம் 2017 என்ற சட்டத்தினை மாநில அரசு கொண்டுவந்துள்ளதை அறிந்து தாம் மகிழ்ச்சி கொள்வதாகவும் நாயுடு கூறினார். . இந்த சட்டத்தின் கீழ் ஒவ்வொரு மாநில அரசு ஊழியரும் தங்களுடைய சம்பளத்தில் 10 சதவீதத்தினை தங்கள் பெற்றோர் மற்றும் மாற்றுத்திறனாளிகளை உள்ளடக்கிய பராமரிப்புக்கும் வழங்கவேண்டும் - இந்த சட்டத்தினை கொண்டுவந்திருப்பது மகிழ்ச்சி அளிக்கிறது என்றும் அவர் கூறினார். பெருகிவரும் முதியோரின் நலன் கருதி அசாம் அரசு இந்த சட்டத்தினை கொண்டுவந்துள்ளது. என்று அவர் மேலும் தெரிவித்தார்.
எனவே இந்திய நாட்டில் யாரையும் பாகுபடுத்தி பார்க்காமல் அனைவரையும் குறிப்பாக மாற்றுத்திறனாளிகளை உள்ளடக்கிய புதிய இந்திய சமுதாயத்தினை உருவாக்க இந்தியமக்கள் அனைவரும் பாடுபட வேண்டும் என்று கேட்டுக்கொள்வதாகவும் வெங்கையநாயுடு கூறினார். அதுபோல அனைத்து இந்தியர்களும் பொருளாதார வளங்களை சமத்துவத்துடன் பெறவேண்டும் என்றும் அவர் கூறினார்.
/,,,,,,,,,,,,,,,,,,,,,,,,,,,,,/
(Visitor Counter : 168
எரிசக்தி அமைச்சகம்
1000 மெகாவாட் திறனுள்ள மிகப் பெரிய மின்கல கருவிகளை கொள்முதல் செய்ய தயாராகிறது இந்தியா
சோதனை முயற்சியாக 1000 மெகாவாட் திறனுள்ள மின்கலன் கருவிகளை கொள்முதல் செய்வதற்கான திட்டத்துக்கு மத்திய அரசு ஒப்புதல் அளித்துள்ளது. இது புதிய மற்றும் புதுப்பிக்கத்தக்க எரிசக்தி அமைச்சகம் மற்றும் மின்துறை அமைச்சகத்தின் கூட்டு முயற்சி.
2030ம் ஆண்டுக்குள் புதுப்பிக்கத்தக்க எரிசக்தி இலக்கை 450 ஜிகாவாட் அளவுக்கு அடைய புதிய மற்றும் புதுப்பிக்கத்தக்க எரிசக்தி அமைச்சகம் திட்டமிட்டுள்ளது. இதற்கு மிகப் பெரிய மின்கலன் அமைப்புகள் தேவை.
1000 மொகாவாட் திறனுள்ள மின்கலன்களை கொள்முதல் செய்வதற்கான ஒப்பந்தங்களை கோர புதிய மற்றும் புதுப்பிக்கத்தக்க எரிசக்தி அமைச்சகத்தின், இந்திய சூரிய மின்சக்தி கார்பரேஷன் முடிவு செய்துள்ளது. ஏலத்துக்கு முந்தைய கூட்டம், அக்டோபர் 28ம் தேதி மாலை 4 மணிக்கு நடைபெறவுள்ளது. பல தரப்பினரின் ஆலோசனைகளை பெற்றபின், ஒப்பந்தத்துக்கான அறிவிப்பு நவம்பர் முதல் வாரத்தில் வெளியிடப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763883
சிறப்பு சேவைகள் மற்றும் கட்டுரைகள்
திருவள்ளூர் மாவட்ட பஞ்சாயத்து தலைவர்கள் மற்றும் அதன் செயலர்களுக்கு வருமானவரிப் பிடித்தம் செய்வது தொடர்பான ஐந்தாவது விழிப்புணர்வு கருத்தரங்கம்
திருவள்ளூர் மாவட்டத்தைச் சேர்ந்த 91 ஊராட்சி மன்றத் தலைவர்களுக்கும், அதன் செயலாளர்களுக்கும் வருமானவரிப் பிடித்தம் செய்வது தொடர்பான ஐந்தாவது விழிப்புணர்வு கருத்தரங்கம் திருவள்ளூர் ஊராட்சி ஒன்றிய அலுவலகத்தில் நடைபெற்றது.
இந்தக் கருத்தரங்கில் சென்னை வருமான வரி துணை ஆணையர் திரு இ. இளங்கோ அணிந்துரை வழங்கினார். வருமான வரி சட்டத்தில் இடம் பெற்றுள்ள டிடிஎஸ், டிசிஎஸ் விதிகளை வருமான வரி அலுவலர் திரு எல் ராஜாராமன் விளக்கினார். வருமான வரிப் பிடித்தம் செய்வது எப்படி, ஆதார், பான் அட்டை இணைக்கப்படாவிட்டால் எவ்வளவு வரிப் பிடித்தம் செய்ய வேண்டும் என்பது குறித்து வருமான வரி அலுவலர் திரு டி வி ஸ்ரீதர் வழங்கினார்.
வருமான வரிப் பிடித்தம் செய்வது தொடர்பான விதிமுறைகளை பின்பற்றாவிட்டால் ஏற்படும் விளைவுகளை வருமானவரி அலுவலர் திரு கே செந்தில்குமார் விளக்கினார். வருமான வரி பிடித்தம் செய்த தொகையை இணையவழி மூலமாக எவ்வாறு மத்திய அரசின் கணக்கில் செலுத்துவது, ட்ரேசஸ் தளத்தில் டிடிஎஸ் காலாண்டுப் படிவங்களை எப்படி தாக்கல் செய்து என்பது குறித்த செயல்முறை விளக்கத்தை வருமானவரி ஆலோசகர் திருமதி ஜானகி அளித்தார். இந்தக் கருத்தரங்கில் திருவள்ளூர் மாவட்டத்தைச் சேர்ந்த ஊராட்சி மன்றத் தலைவர்கள் மற்றும் செயலாளர்கள் உள்ளிட்ட ஏராளமானோர் கலந்து கொண்டனர்.
பிரதமர் அலுவலகம்
பாராலிம்பிக்கில் துப்பாக்கிச் சுடும் போட்டியில் தங்கம் வென்ற அவனி லெகாராவுக்கு பிரதமர் வாழ்த்து
டோக்கியோவில் நடந்து வரும் பாராலிம்பிக்கில் துப்பாக்கிச் சுடும் போட்டியில் தங்கம் வென்ற அவனி லெகாராவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்,
“அபராமான விளையாட்டு அவனி லெகாரா @AvaniLekhara! உங்கள் கடின உழைப்பினால் உங்களுக்குத் தகுதியான தங்கத்தை வென்றதற்கு வாழ்த்துக்கள். உங்கள் சுறுசுறுப்பான தன்மையினாலும், துப்பாக்கிச் சுடுதல் மீதான உங்கள் ஆர்வத்தின் காரணமாகவுமே இது சாத்தியமானது. இந்திய விளையாட்டுத் துறைக்கு உண்மையிலேயே இது ஒரு சிறப்பான தருணம். உங்களது எதிர்கால முயற்சிகள் வெற்றி பெற வாழ்த்துகிறேன். #Paralympics", என்று பிரதமர் கூறியுள்ளார்.
விவசாயத்துறை அமைச்சகம்
புதுதில்லியில் உள்ள கிருஷி பவனின் தூய்மையை மத்திய அமைச்சர் திரு நரேந்திர சிங் தோமர் ஆய்வு செய்தார்
தூய்மை இயக்கத்தின் கீழ், கிரிஷி பவனை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் இன்று ஆய்வு செய்தார்.
கிரிஷி பவனில் அமைந்துள்ள அனைத்து அமைச்சகங்களின் அதிகாரிகளுடனான சந்திப்பில், பல்வேறு அலுவலகங்களின் நிலுவையில் உள்ள வழக்குகளைக் களைவதுக் குறித்தும் அமைச்சர் ஆய்வு செய்தார்.
"தூய்மை என்பது நமது இயல்பிலும் கலாச்சாரத்திலும் இருக்க வேண்டும். பிரதமர் திரு நரேந்திர மோடி தூய்மைக்கான தேசிய விழிப்புணர்வை உருவாக்கியுள்ளார், இதன் விளைவாக தூய்மைக் குறித்த விழிப்புணர்வு பரவலாகப் பரவுவதைக் காணலாம்." என்று திரு தோமர் கூறினார்.
மத்திய வேளாண் மற்றும் விவசாயிகள் நலத்துறை இணை அமைச்சர் திரு கைலாஷ் சவுத்ரி மற்றும் வேளாண் செயலாளர் சஞ்சய் அகர்வால் ஆகியோருடன், வேளாண்மை, ஊரக வளர்ச்சி, நுகர்வோர் விவகாரங்கள் மற்றும் உணவு விநியோகம், கூட்டுறவு, கால்நடை பராமரிப்பு மற்றும் பிற அமைச்சகங்கள்/துறைகளின் மூத்த அதிகாரிகள் இதில் கலந்து கொண்டனர். .
“அனைத்து கட்டிடங்கள் மற்றும் அலுவலக வளாகங்களிலும் தூய்மைப் பின்பற்றப்பட வேண்டும் என்று தூய்மை இயக்கத்தின் கீழ் பொதுமக்களிடமிருந்து நாங்கள் எதிர்பார்க்கிறோம். தூய்மையின் முக்கியத்துவம் குறித்து அனைவரும் தீவிரக் கவனம் செலுத்த வேண்டும்,” என்று திரு தோமர் கூறினார்.
பொதுமக்கள் குறைகள், நாடாளுமன்ற விவகாரங்கள் மற்றும் அலுவலகங்கள் தொடர்பான நிலுவையில் உள்ள விஷயங்களை அனைத்துத் துறைகளின் அதிகாரிகளுக்கும் விரைவில் தீர்க்க வேண்டும் என்று திரு தோமர் அறிவுறுத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764911
((Visitor Counter : 154
பாதுகாப்பு அமைச்சகம்
அகமதாபாத்தில் உள்ள கொவிட் சிகிச்சை மருத்துவமனைக்கு இந்திய கப்பல் படை மருத்துவக் குழு
அகமதாபாத்தில் உள்ள “பி.எம். கேர்ஸ் கொவிட் மருத்துவமனைக்கு”, மேற்கு கப்பல் படைப் பிரிவைச் சார்ந்த 57 உறுப்பினர் கொண்ட மருத்துவக் குழு அனுப்பப்பட்டுள்ளது. நேற்று அகமதாபாத் சென்றடைந்த இந்தக் குழுவில், நான்கு மருத்துவர்கள், ஏழு செவிலியர், 26 மருத்துவப் பணியாளர்கள், 20 மருத்துவ உதவியாளர்கள் இடம் பெற்றுள்ளனர்.
இந்தக் குழுவினர், கொவிட் தொற்று நெருக்கடியை சமாளிப்பதற்காக உருவாக்கப்பட்டுள்ள கொவிட் சிறப்பு மருத்துவமனையில் நோயாளிகளுக்கு சிகிச்சை அளிப்பார்கள். இந்தக் குழு அங்கு இரண்டு மாத காலத்திற்கு பணியாற்ற உள்ளது. தேவைக்கேற்ப இந்தக் கால அளவு நீட்டிக்கப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 180.13 கோடியைக் கடந்தது
நாட்டில் கடந்த 24 மணி நேரத்தில் 20.31 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 180.13 கோடியைக்  கடந்தது. 2,10,85,852 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 5,559 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,24,37,072 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.71 சதவீதமாக உள்ளது. கடந்த 24 மணி நேரத்தில் 3,116 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 38,069 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.09 சதவீதமாக உள்ளது.
கடந்த 24 மணி நேரத்தில் 7,61,737 கொவிட் பரிசோதனைகள் செய்யப்பட்டன. இதுவரை சுமார் 77.85 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.50 சதவீதமாக உள்ளது. தினசரித் தொற்று விகிதம் 0.41 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805471
பிரதமர் அலுவலகம்
பிரதமரும் அமெரிக்க அதிபர் டொனால்டு ஜே. டிரம்பும் புதுவருட வாழ்த்துக்களை பரிமாறிக் கொண்டனர்
நேற்று  மாலையில் நடைபெற்ற தொலைபேசி உரையாடலில், பிரதமர் திரு.நரேந்திர மோடியும், அமெரிக்க அதிபர் திரு டொனால்டு ஜே. டிரம்பும், புதுவருட வாழ்த்துக்களை பரிமாறிக் கொண்டனர்.
கடந்த ஆண்டு இந்தியா-அமெரிக்க இடையே, உத்தி சார்ந்த கூட்டுறவில் ஏற்பட்ட முன்னேற்றம் குறித்து இருவரும் தமது நிறைவை தெரிவித்தனர். புதிய 2+2 பேச்சுவார்த்தை துவக்கம், இந்தியா, அமெரிக்கா மற்றும் ஜப்பான் இடையே முதன்முறையாக நடைபெற்ற முத்தரப்பு உச்சிமாநாடு போன்ற முன்னெடுப்புகளை இருவரும் பாராட்டினர்.
பாதுகாப்பு, தீவிரவாதத்திற்கு எதிரான நடவடிக்கை, எரிசக்தி, பிராந்திய மற்றும் உலகளாவிய பிரச்சினைகளில் ஒருங்கிணைப்பு ஆகிய துறைகளில் இருதரப்பு ஒத்துழைப்பு வளர்ந்து வருவதை இருவரும் ஆக்கப்பூர்வமாக கருத்தில் கொண்டனர். 2019லும் இந்திய- அமெரிக்க இருதரப்பு உறவுகளை மேலும் வலுப்படுத்த இணைந்து பாடுபடவேண்டும் என்று இருவரும் ஒப்புக்கொண்டனர்.